C 152/156
FI
Euroopan unionin virallinen lehti
6.4.2022
3.4 Päästökauppajärjestelmästä saatavien tulojen uudelleeninvestointi 3.4.1 Päästökauppajärjestelmästä saatavat tulot on investoitava alalle sen kestävyyden – niin sosiaalisen kuin ekologisen kestävyyden – sekä oikeudenmukaisen siirtymän edistämiseksi.
On yleisesti tiedossa, että ilmailualan siirtyminen hiilineutraaliuteen edellyttää merkittäviä investointeja, ja päästökauppajärjestelmä antaa tilaisuuden tarjota tähän tarvittavat investoinnit.
Investoinneissa olisi keskityttävä kestävien lentopolttoaineiden saatavuuden ja käytön lisäämiseen ja myös niiden kustannusten alentamiseen, jotta niiden käyttäjät voivat säilyttää kannattavuutensa ja samalla vähentää alan hiilipäästöjä.
3.4.2 Komitea suhtautuu myönteisesti komission laajoihin tavoitteisiin 55-valmiuspaketin ilmailuun liittyvissä näkökohdissa ja tukee ilmailualan kestävyyden jatkuvaa kehittämistä sekä päästökauppadirektiivin tarkistamisen yhteydessä että asetusehdotuksessa, joka koskee tasapuolisten toimintaedellytysten varmistamista kestävälle lentoliikenteelle.
Nämä kaksi ehdotusta täydentävät toisiaan, joten päästökauppajärjestelmästä saatavilla tuloilla olisi tuettava niiden tavoitteita.
Sen vuoksi päästökauppajärjestelmästä saatavia tuloja olisi käytettävä kestävien lentopolttoaineiden saatavuuden edistämiseen ja niiden kustannusten vähentämiseen ETA-alueella.
Lisäksi päästökauppajärjestelmästä voitaisiin myöntää taloudellista tukea lentoasemille, polttoainetoimittajille ja maahuolintayrityksille, jotta voidaan siirtyä kestävien lentopolttoaineiden saatavuutta koskeviin uusiin vaatimuksiin lentoasemilla.
3.4.3 Tulot olisi myös investoitava uudelleen kehityshankkeisiin, joilla vähennetään entisestään ilmailun ympäristövai­ kutuksia.
Vetypolttoaineiden kaltainen teknologia on vaihtoehto ilmailun vaikutusten vähentämiseksi pitkällä aikavälillä.
Tällaisen teknologian kustannukset ovat kuitenkin kohtuuttomat ja sen soveltaminen markkinoille on vielä kaukana, vaikka vetyhankkeisiin ja muihin vaihtoehtoisiin polttoaineisiin tehtävillä investoinneilla tuetaan kustannusten alentamista ja käytön lisäämistä ajan mittaan.
3.4.4 Tuloilla on myös tuettava ilmailualan työntekijöiden kannalta oikeudenmukaista siirtymää, koska ilmastonmuutos on vaikuttanut heihin kielteisesti.
On odotettavissa, että osa ilmailuinfrastruktuurista vanhentuu ajan mittaan teknologian kehittyessä.
Nämä työntekijät saattavat jäädä ilman työpaikkoja, ja tarvitaankin uudelleen- ja täydennyskoulutusta, jotta työntekijät voivat siirtyä uusiin vihreisiin ja kestäviin työpaikkoihin.
Tämän toteuttamiseksi voitaisiin perustaa ilmailualan sosiaalirahasto, joka mahdollistaisi ilmailualan työntekijöiden koulutuksen ja siirtymän.
Euroopan komissio voisi hallinnoida tällaista rahastoa työnantajien ja ammattiliittojen tuella.
3.4.5 Rahaston lisäksi komission olisi tehtävä yhteistyötä eurooppalaisten yritysneuvostojen, alakohtaisten neuvotte­ lukomiteoiden ja muiden yhteisten foorumien, kuten ilmailualan pyöreän pöydän kokouksen, kanssa tarkistetun päästökauppajärjestelmän vaikutusten tarkkailemiseksi koko sen täytäntöönpanon ajan.
Erityistä huomiota olisi kiinnitettävä työmarkkinavuoropuheluun työntekijöiden kanssa ja niiden tarpeiden ja huolenaiheiden ymmärtämiseen, joita heillä on kestävän ilmailun ja alan oikeudenmukaisen siirtymän suhteen.
3.5 Intermodaalikuljetusten laajentaminen 3.5.1 Intermodaaliliikenne on helppo ja kustannustehokas tapa vähentää välittömästi liikenteen ilmastovaikutuksia.
Nykyään monet lentoyhtiöt antavat jo matkustajille mahdollisuuden ostaa intermodaalisia lippuja erityisesti rautatielii­ kenteen harjoittajien kanssa tehtyjen sopimusten ansiosta.
Tällaiset sopimukset mahdollistavat lentojen yleisen vähentämisen ja edistävät myös kestävän joukkoliikenteen käyttöä tehokkaalla tavalla.
3.5.2 Ehdotuksella olisi kannustettava liikenteenharjoittajia kehittämään intermodaalisia liikenneverkkoja niiden tärkeimmissä keskuksissa, jotta ne voisivat laajentaa kohdeverkkoaan ja samalla vähentää tarpeettomia erittäin lyhyitä lentoja.
Tätä voitaisiin edistää korottamalla maksuttomien päästöoikeuksien määrää muille osille lentoyhtiön verkkoa siellä, missä ei ole tarkoituksenmukaisia rautatieyhteyksiä, kun lentoyhtiöt siirtävät reittejä muihin liikennemuotoihin kuin lentoihin.
3.6 Alueelliset yhteydet 3.6.1 Vaihtoehtoisen liikennemuodon puuttuessa on olemassa vaara, että päästökauppajärjestelmä johtaa yhteyksien heikkenemiseen Euroopan syrjäisillä alueilla.
On olennaisen tärkeää, että mitkään toimet eivät uhkaa yhteyksiä Euroopan syrjäisille alueille ja jäsenvaltioihin.
3.6.2 Syrjäiset alueet ovat riippuvaisia lentoliikenteestä yhteyksiensä ja talouskehityksensä varmistamiseksi.
Niiden riippuvuus johtuu niiden syrjäisestä sijainnista, pienestä koosta, saaristoluonteesta ja siitä, että ne ovat hyvin riippuvaisia yhteyksistä mantereelle tavaroiden ja palvelujen saatavuutta, yhteenliitettävyyttä ja alueellista yhteenkuuluvuutta ajatellen.